

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAK309** | | |
| Tantárgy elnevezése | **Eseti szociális munka gyakorlat** | | |
| Tantárgy oktatójának neve | **Udvari Kerstin** | Beosztása, tudományos fokozata | **tanszékvezető**  **PhD** |
| Tantárgy óraszáma | **nappali tagozaton 40 óra**  **levelező tagozaton 16 óra** | | |
| Tanóra típusa | **terepgyakorlat** | | |
| Meghirdetési időszak | **őszi félév** | | |
| Kreditszám | **1 kredit** | | |
| A tantárgy célja | A hallgató egy adott intézményben figyelje meg az eseti szociális munka elméletében tanult és a laborgyakorlat során elsajátított, egyéni esetmunkára vonatkozó technikákat és vesse össze a gyakorlatban tapasztaltakkal. | | |
| Szükséges előtanulmányok, feltételezett tudásanyag | **-** | | |
| Fejlesztendő kompetenciaterületek | **képességei**  Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.  Képes megkülönböztetni a vélekedéseket, sztereotipiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.  **attitűdje**  Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.  Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  **autonómiája és felelőssége**  Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. Kommunikációjáért hatáskörén belül mindenkor felelősséget vállal. | | |
| Tantárgyi leírás | **Követelmény:**  Az elméletben és laborgyakorlatok során elsajátított technikák alkalmazásának megfigyelése a gyakorlatban. A megfigyelt technikák közül egy szabadon választott technika megvalósulásának bemutatása és annak egybevetése az elméletben tanultakkal egy önálló írásbeli dolgozatban.  **Megfigyelendő technikák köre** (ezekből szabadon választható egy technika):   * kapcsolatfelvétel; * első interjú; * problémagyűjtés, probléma meghatározás, prioritások meghatározása; * célkitűzések; * megoldási alternatívák; * szerződéskötés; * kontroll kérdésköre; * értékelés.   **Kapcsolódó tantárgyak:**  Egyéni esetmunka, szociális munka elmélet, szociológia, szociálpszichológia, kommunikáció, fejlődéslélektan, személyiség-lélektan, családtörténet, történelmi traumák.  **Javasolt terephelyek:** családsegítő és gyermekjóléti szolgálatok, továbbá valamennyi szociális szolgáltatás, ahol szociális munkás közvetlen kliensmunkát végez.  **A gyakorlat formája**: egyéni gyakorlat  **A tereptanárral szemben támasztott követelmény**: főiskolai vagy egyetemi szociális munkás végzettség vagy egyéb felsőfokú végzettség mellett szociális területen eltöltött, legalább 5 éves szakmai gyakorlat. Fontos szempont, hogy a tereptanár közvetlen kliens munkában dolgozzon! | | |
| Kötelező és ajánlott irodalom | - | | |
| Ismeretek ellenőrzésének módja | **Értékelés a tereptanár részéről:**  A tereptanár a hallgató munkáját írásban értékeli. Az értékelés térjen ki az alábbiakra: a hallgató munkahelyi viselkedése, munkahelyi közösségbe illeszkedési készsége, kliensekkel való kapcsolata, hozzáállása, szemlélete, megmutatkozó szakmai készségei, fejlesztendő területei, javaslatok a főiskola számára a terepgyakorlattal kapcsolatban. Az értékelésben a tereptanár a hallgató 1 – 5 – ig érdemjeggyel történő minősítésére tegyen javaslatot. A terepmunka értékelését és az igazolást a gyakorlat befejeztével a főiskolára, a terepkoordinátornak kell eljuttatni.  **Értékelés a labor vezetője részéről:**  A feldolgozás labor keretében történik, mely laborgyakorlatból és feldolgozásból áll.  Az értékelés szempontjai: a tereptanár értékelése, a gyakorlat feldolgozásokon való aktív részvétel és a dolgozat minősége, melyet 1-5 –ig érdemjeggyel értékel a labor vezetője. | | |
| Tantárgy tárgyi követelményei | **terephely** | | |